pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ผู้บริหาร ข้าราชการ และเจ้าหน้าที่กระทรวงดิจิทัลฯ ร่วมน้อมรำลึกในพระมหากรุณาธิคุณในหลวง รัชกาลที่ 9
วันเสาร์ที่ 13 ตุลาคม 2561
ผู้บริหาร ข้าราชการ และเจ้าหน้าที่กระทรวงดิจิทัลฯ ร่วมน้อมรําลึกในพระมหากรุณาธิคุณในหลวง รัชกาลที่ 9
ผู้บริหาร ข้าราชการ และเจ้าหน้าที่กระทรวงดิจิทัลฯ
p.p1 {margin: 0.0px 0.0px 10.0px 0.0px; text-indent: 36.0px; font: 16.0px Helvetica; color: #232323; -webkit-text-stroke: #232323}
p.p2 {margin: 0.0px 0.0px 10.0px 0.0px; text-indent: 36.0px; font: 16.0px Helvetica; color: #232323; -webkit-text-stroke: #232323; min-height: 19.0px}
p.p3 {margin: 0.0px 0.0px 10.0px 0.0px; text-align: center; text-indent: 36.0px; font: 16.0px Helvetica; -webkit-text-stroke: #000000}
span.s1 {font-kerning: none}
นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม (ดีอี) เป็นประธานในพิธีน้อมรําลึกในพระมหากรุณาธิคุณ เนื่องในวันคล้ายวันสวรรคตพระบาทสมเด็จพระปรมินทรมหาภูมิพลอดุยเดชบรมนาถบพิตร ณ บริเวณลานเอนกประสงค์ ชั้น 6 กระทรวงดิจิทัลเพื่อเศรษฐกิจและสังคม กรุงเทพฯ เมื่อวันที่ 12 ตุลาคม 2561 โดยมี คณะผู้บริหาร ข้าราชการ พนักงานราชการ และเจ้าหน้าที่ของสํานักงานปลัดกระทรวงฯ ร่วมในพิธีฯ ซึ่งจัดขึ้นเพื่อร่วมแสดงความจงรักภักดีและรําลึกในพระมหากรุณาธิคุณ เนื่องในวันคล้ายวันสวรรคตพระบาทสมเด็จพระปรมินทรภูมิพลอดุลยเดช บรมนาถบพิตร 13 ตุลาคม 2561 ด้วยการจัดกิจกรรมบําเพ็ญพระราชกุศลอุทิศถวายพระบาทสมเด็จพระปรมินทรมหาภูมิพลอดุยเดช บรมนาถบพิตร ประกอบด้วย พิธีทําบุญตักบาตรพระสงฆ์ จํานวน 89 รูป โดยมีนาวาอากาศเอกสมศักดิ์ ขาวสุวรรณ์ รองปลัดกระทรวงดิจิทัลเพื่อเศรษฐกิจและสังคม เข้าร่วมในพิธีฯ ณ บริษัท ทีโอที จํากัด (มหาชน) และการร่วมกิจกรรมจิตอาสา “ทําดีเพื่อพ่อ” ของเจ้าหน้าที่สํานักงานปลัดกระทรวงดิจิทัลฯ ณ บริเวณหน้าโรงแรมเซ็นทรา บาย เซ็นทารา ศูนย์ราชการและคอนเวนชันเซ็นเตอร์ กรุงเทพฯ
*********************************
รัฐบาลไทย-ข่าวทำเนียบรัฐบาล-รมต.อุตตมฯ กล่าวสุนทรพจน์ในงาน Thai-Czech Business Forum and Networking Lunch ย้ำความสัมพันธ์ไทย-สาธารณรัฐเช็ก
วันพฤหัสบดีที่ 17 มกราคม 2562
รมต.อุตตมฯ กล่าวสุนทรพจน์ในงาน Thai-Czech Business Forum and Networking Lunch ย้ําความสัมพันธ์ไทย-สาธารณรัฐเช็ก
นายอุตตม สาวนายน รัฐมนตรีว่าการกระทรวงอุตสาหกรรม ร่วมเป็นเกียรติและกล่าวสุนทรพจน์ในงาน Thai-Czech Business Forum and Networking Lunch
วันนี้ (17 มกราคม 2562) นายอุตตม สาวนายน รัฐมนตรีว่าการกระทรวงอุตสาหกรรม ร่วมเป็นเกียรติและกล่าวสุนทรพจน์ในงาน Thai-Czech Business Forum and Networking Lunch จัดโดยสภาอุตสาหกรรมแห่งสาธารณรัฐเช็ก (Confederation of Industry of the Czech Republic) สถานเอกอัครราชทูตเช็กประจําประเทศ และสภาอุตสาหกรรมแห่งประเทศไทย ในโอกาสการมาเยือนประเทศไทยของนายอันเดรย์ บาบิช นายกรัฐมนตรีแห่งสาธารณรัฐเช็ก โดยมีนางมาร์ธ่า โนวัคโคว่า Minister of Industry and Trade of the Czech Republic นายมาเร็ก ลีบริคกี้ Ambassador of the Czech Republic to the Kingdom of Thailand และคุณสุพันธุ์ มงคลสุธี ประธานสภาอุตสาหกรรมแห่งประเทศไทย ร่วมด้วย ณ โรงแรมแชงกรีล่า กรุงเทพฯ
รัฐบาลไทย-ข่าวทำเนียบรัฐบาล-ความมั่นคงของประเทศ เชื่อมโยงผลกระทบใกล้ตัว ที่จำเป็นต้องตระหนักรู้และการมีส่วนร่วมของประชาชนมากขึ้น
วันจันทร์ที่ 24 เมษายน 2560
ความมั่นคงของประเทศ เชื่อมโยงผลกระทบใกล้ตัว ที่จําเป็นต้องตระหนักรู้และการมีส่วนร่วมของประชาชนมากขึ้น
ความมั่นคงของประเทศ เชื่อมโยงผลกระทบใกล้ตัว ที่จําเป็นต้องตระหนักรู้และการมีส่วนร่วมของประชาชนมากขึ้น
พล.อ.ประวิตร วงษ์สุวรรณ รองนรม.และรมว.กห. กล่าวถึงสถานการณ์ความมั่นคงของประเทศภาพรวม ในที่ประชุมสภากลาโหม ณ ศาลาว่าการกลาโหมโดยสรุปว่า
ความมั่นคงของประเทศปัจจุบันมีความสําคัญยิ่ง และมีความเชื่อมโยงกับทุกมิติของสังคม ทั้งในและต่างประเทศ ซึ่งหากบ้านเมืองไม่มีความมั่นคงและความสงบเรียบร้อย กลไกต่างๆของประเทศก็เดินหน้าต่อไม่ได้ จึงจําเป็นต้องร่วมกันสร้างการตระหนักรู้ ความเข้าใจและการมีส่วนร่วมของประชาชนในงานความมั่นคงมากขึ้น
ความขัดแย้งทางการเมืองและความเหลื่อมล้ําทางสังคมที่ผ่านมา รัฐบาลพยายามทําทุกเรื่องที่ทําได้ เพื่อลดความเหลื่อมล้ําของสังคม มุ่งเน้นให้สังคมเกิดความสงบเรียบร้อย โดย 2 - 3 ปีที่ผ่านมา รัฐบาลพยายามวางรากฐานประเทศและสามารถขับเคลื่อนบริหารบ้านเมืองไปได้มาก เพราะประเทศมีความสงบเรียบร้อย
ซึ่งการมีความสงบเรียบร้อยได้ ต้องมีการบังคับใช้กฎหมายอย่างเท่าเทียม เพื่อให้สังคมและประชาชนส่วนใหญ่สามารถทํามาหากินได้อย่างปกติสุข
ประเทศเรามีความขัดแย้งมาตลอด 10 ปีที่ผ่านมา ความปรองดองกันของคนในชาติ จึงมีความสําคัญยิ่ง เพราะจะช่วยเสริมสร้างสภาพแวดล้อมให้การเดินหน้าปฏิรูปประเทศเป็นไปตามยุทธศาสตร์ชาติที่กําหนดร่วมกันได้ โดยการเตรียมการสร้างความสามัคคีปรองดองมีความก้าวหน้าไปมาก จากการตอบรับและการมีส่วนร่วมของประชาชนทุกภาคส่วน
วันนี้ จําเป็นที่เราต้องเปิดใจกว้าง รับฟังกันรอบด้าน ร่วมทบทวน เรียนรู้และทําความเข้าใจด้วยเหตุผล ที่ต้องยึดประโยชน์ส่วนรวมและประเทศชาติ ไปพร้อมๆกัน
ร่วมกันเดินหน้าสู่กระบวนการปรองดองที่มีประชาชนทุกคนเป็นเจ้าของ เพื่อประกาศเจตนารมณ์ของประชาชนและการกําหนดกรอบอนาคตการอยู่ร่วมกันอย่างสงบและสันติสุข ซึ่งคือผลจากเป้าหมายปรองดองที่เป็นความหวังร่วมกันของทุกคนในชาติ
สําหรับการจัดหาอาวุธยุทโธปกรณ์ รัฐบาลพิจารณาถึงความจําเป็นและความเหมาะสม โดยไม่จํากัดเฉพาะประเทศใด แต่ต้องครอบคลุมผลประโยชน์ที่ได้รับ ทั้งระบบอาวุธ การซ่อมบํารุง การพัฒนาบุคลากร รวมทั้งในราคาที่สมเหตุผล โดยต้องเป็นไปตามแผนงานและความต้องการที่แท้จริงของแต่ละเหล่าทัพ และสอดคล้องกับสภาพแวดล้อมความมั่นคงในอนาคต โดยเฉพาะอาวุธทางยุทธศาสตร์ ที่ปัจจุบันทุกประเทศรอบบ้านในอาเซียนมีและใช้งาน เพื่อรักษาผลประโยชน์ทางทะเลและใช้เป็นพลังอํานาจทางทหารในการต่อรอง. เพื่อผลประโยชน์ชาติในภาพรวม
รัฐบาลไทย-ข่าวทำเนียบรัฐบาล-สถาบันคุ้มครองเงินฝากเปิดตัวแคมเปญประชาสัมพันธ์ “SAFE IT UP  คุ้มครอง เพื่อคุณ” เพื่อสร้างความเข้าใจแก่ประชาชน พร้อมกระตุ้นการรับรู้ผ่านกิจกรรมแคมเปญ
วันศุกร์ที่ 14 กันยายน 2561
สถาบันคุ้มครองเงินฝากเปิดตัวแคมเปญประชาสัมพันธ์ “SAFE IT UP  คุ้มครอง เพื่อคุณ” เพื่อสร้างความเข้าใจแก่ประชาชน พร้อมกระตุ้นการรับรู้ผ่านกิจกรรมแคมเปญ
สคฝ. จัดงานแถลงข่าวเปิดตัวแคมเปญประชาสัมพันธ์ใหม่ “SAFE IT UP  คุ้มครอง เพื่อคุณ” เพื่อกระตุ้นการรับรู้ และความเข้าใจที่ถูกต้องเกี่ยวกับระบบการคุ้มครองเงินฝาก ณ ห้อง The Playhouse โรงละครเคแบงก์สยามพิฆเนศ ชั้น 7 สยามสแควร์วัน
เนื่องในโอกาสดําเนินงานครบรอบ 10 ปี ของสถาบันคุ้มครองเงินฝาก (สคฝ.) จึงได้จัดงานแถลงข่าวเปิดตัวแคมเปญประชาสัมพันธ์ใหม่ “SAFE IT UP คุ้มครอง เพื่อคุณ” เพื่อกระตุ้นการรับรู้ และความเข้าใจที่ถูกต้องเกี่ยวกับระบบการคุ้มครองเงินฝาก ณ ห้อง The Playhouse โรงละครเคแบงก์สยามพิฆเนศ ชั้น 7 สยามสแควร์วัน
วัตถุประสงค์ของการจัดงานครั้งนี้ เพื่อต้องการแนะนําบทบาทหน้าที่ของสถาบันคุ้มครองเงินฝาก และระบบการคุ้มครองเงินฝาก และเปิดตัวแคมเปญการสื่อสารใหม่ล่าสุดส่งท้ายปี เพื่อสร้างการรับรู้เกี่ยวกับระบบคุ้มครองเงินฝากให้กระจายไปสู่ประชาชนได้อย่างกว้างขวางมากที่สุด โดยมี นายสาทร โตโพธิ์ไทย ผู้อํานวยการสถาบันคุ้มครองเงินฝาก กล่าวเปิดงานและร่วมเสวนาในหัวข้อ “มาทําความรู้จัก ความสําคัญของสถาบันคุ้มครองเงินฝาก และการให้ความคุ้มครองเงินฝาก” และได้รับเกียรติจาก คุณใบเฟิร์น - พัสกรพลบูรณ์ นักแสดงและพิธีกรมากความสามารถในฐานะตัวแทนคนรุ่นใหม่ ที่มารับหน้าที่หนึ่งในกรรมการตัดสินกิจกรรมการประกวด และ คุณกริช เศรษฐนันท์ ผู้เชี่ยวชาญด้านการเงิน ร่วมพูดคุย
นายสาทร เปิดเผยว่า สถาบันคุ้มครองเงินฝาก เป็นหน่วยงานของรัฐที่มีความสําคัญต่อประชาชนเป็นอย่างยิ่ง เพราะมีหน้าที่สําคัญในการให้ความคุ้มครองเงินฝากของประชาชนที่ฝากเงินไว้กับธนาคารพาณิชย์ บริษัทเงินทุน และบริษัทเครดิตฟองซิเอร์ หากสถาบันการเงินดังกล่าวถูกปิดกิจการ สคฝ. ก็จะจ่ายคืนเงินฝากตามที่กฎหมายกําหนดโดยเร็ว ดังนั้นเพื่อเป็นการสร้างการรับรู้ ทําให้ประชาชนเข้าใจถึงบทบาทและความสําคัญที่มีต่อประชาชนโดยตรง จึงได้เปิดตัวแคมเปญประชาสัมพันธ์ล่าสุด “SAFE IT UP คุ้มครอง เพื่อคุณ” เพื่อเป็นเครื่องมือในการอธิบายบทบาท หน้าที่ และความสําคัญของ สคฝ. ให้ประชาชนเข้าใจ และเข้าถึงได้ง่าย โดยนําเสนอผ่านวิดีโอสกู๊ปเล่าเรื่องราว รูปแบบใหม่ที่น่าสนใจมากยิ่งขึ้น
และอีกหนึ่งกิจกรรมสําคัญภายใต้แคมเปญประชาสัมพันธ์ในครั้งนี้นั่นคือ การประกวดคลิปวิดีโอเล่าเรื่องความสําคัญและบทบาทการคุ้มครองเงินฝาก ในหัวข้อ "SAFE IT UP คุ้มครอง เพื่อคุณ – READ AND WRAP UP” เชิญชวนประชาชนร่วมส่งผลงานคลิปวิดีโอเล่าเรื่องความสําคัญและบทบาทการคุ้มครองเงินฝากในรูปแบบที่ตนเองถนัด เพื่อชิงเงินรางวัลรวมมูลค่ากว่า 150,000 บาท ส่งผลงานได้ถึง 31 ตุลาคมนี้ โดยผู้ที่สนใจร่วมส่งผลงานเข้าประกวด สามารถติดตามรายละเอียดเพิ่มเติมที่ www.facebook.com/dpathailand
นอกจากแคมเปญประชาสัมพันธ์นี้แล้ว ในช่วงเดือนตุลาคมนี้ สคฝ. เตรียมเดินสายให้ความรู้ ความเข้าใจเกี่ยวกับการคุ้มครองเงินฝากในรั้วมหาวิทยาลัยอีกด้วย เพราะนักศึกษาเป็นวัยที่จะเริ่มต้นก้าวเข้าสู่โลกการทํางาน ซึ่งควรจะมีความรู้ และเข้าใจเกี่ยวกับการวางแผนทางการเงินอย่างมีประสิทธิภาพ
สามารถติดตามข่าวสาร กิจกรรม และสาระดีๆเกี่ยวกับสถาบันคุ้มครองเงินฝากได้ที่ เว็บไซต์ www.dpa.or.th และแฟนเพจเฟชบุ๊ค www.facebook.com/dpathailand
“สถาบันคุ้มครองเงินฝาก คุ้มครอง เพื่อคุณ”
รัฐบาลไทย-ข่าวทำเนียบรัฐบาล-“ยุติธรรม” พิจารณาหาแนวทางการดำเนินการตาม พ.ร.บ.ส่งเสริมและพัฒนาคุณภาพชีวิตคนพิการฯ
วันอังคารที่ 7 พฤศจิกายน 2560
“ยุติธรรม” พิจารณาหาแนวทางการดําเนินการตาม พ.ร.บ.ส่งเสริมและพัฒนาคุณภาพชีวิตคนพิการฯ
กระทรวงยุติธรรม พิจารณาหาแนวทางเพื่อดําเนินการตาม พ.ร.บ.ส่งเสริมและพัฒนาคุณภาพชีวิตคนพิการฯ
ที่มุ่งส่งเสริมให้คนพิการมีงานทํามากยิ่งขึ้น
ในวันอังคารที่ ๗ พฤศจิกายน ๒๕๖๐ เวลา ๑๐.๐๐ น. ณ ห้องประชุมกระทรวงยุติธรรม ๑ ชั้น ๙
อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
เป็นประธานการประชุมคณะกรรมการส่งเสริมและพัฒนาคุณภาพชีวิตคนพิการ
กระทรวงยุติธรรม ครั้งที่ ๑/๒๕๖๐
เพื่อพิจารณากําหนดแนวทางในการดําเนินการ
ตาม พ.ร.บ.ส่งเสริมและพัฒนาคุณภาพชีวิตคนพิการ พ.ศ.๒๕๖๐
และที่แก้ไขเพิ่มเติม (ฉบับที่ ๒) พ.ศ.๒๕๕๖ ที่มุ่งเน้นให้ส่วนราชการจ้างคนพิการ
เข้าทํางานในหน่วยงานของรัฐ เพื่อให้เป็นไปตามมติคณะรัฐมนตรี
ที่กําหนดให้หน่วยงานของรัฐต้องรับคนพิการที่สามารถทํางานได้เข้าทํางาน
ตามมาตรา ๓๓ หรือให้สัมปทานจัดสถานที่จําหน่ายสินค้าหรือบริการ
หรือให้ความช่วยเหลืออื่นใดแก่คนพิการ หรือผู้ดูแลคนพิการแทน
ตามมาตรา ๓๕ ให้ครบตามอัตราส่วนที่กฎหมายกําหนด ภายในปีงบประมาณ พ.ศ.๒๕๖๑
โดยมี พันตํารวจเอกณรัชต์ เศวตนันทน์ อธิบดีกรมราชทัณฑ์
ผู้แทนจากหน่วยงานในสังกัดกระทรวงยุติธรรม และเจ้าหน้าที่ที่เกี่ยวข้อง เข้าร่วมฯ
ทั้งนี้ ที่ประชุมได้มีแนวทางกําหนดแผนงานแบ่งเป็น ๓ ส่วน ได้แก่
๑) การสํารวจความต้องการรับคนพิการเข้าทํางานของหน่วยงานในสังกัดกระทรวงยุติธรรม
๒) การจัดให้มีคนพิการเข้าทํางานในอัตราส่วนที่กําหนด
และ ๓) การสร้างแผนทางเลือกในกรณีที่หน่วยงานในสังกัดกระทรวงยุติธรรมไม่รับคนพิการเข้าทํางาน
รัฐบาลไทย-ข่าวทำเนียบรัฐบาล-สธ.เตือนประชาชนระวังอันตรายจากพายุฤดูร้อน กำชับสถานบริการในสังกัดเตรียมพร้อมไม่ให้กระทบการบริการ
วันเสาร์ที่ 1 เมษายน 2560
สธ.เตือนประชาชนระวังอันตรายจากพายุฤดูร้อน กําชับสถานบริการในสังกัดเตรียมพร้อมไม่ให้กระทบการบริการ
กระทรวงสาธารณสุข เตือนประชาชนระวังอันตรายจากพายุฤดูร้อนและลูกเห็บ ขอให้อยู่ในที่พักอาศัยที่มั่นคงแข็งแรง หากได้รับบาดเจ็บหรือเจ็บป่วยฉุกเฉิน โทรแจ้งขอความช่วยเหลือที่หมายเลข 1669 ฟรี ตลอด 24 ชั่วโมง
วันนี้ (1 เมษายน 2560) โนายแพทย์เกียรติภูมิ วงศ์รจิต รองปลัดกระทรวงสาธารณสุขและโฆษกกระทรวงสาธารณสุข ให้สัมภาษณ์ว่า ตามที่กรมอุตุนิยมวิทยา ได้ประกาศเตือนในช่วงวันที่ 31 มีนาคม – 4 เมษายน 2560ประเทศไทยบริเวณภาคเหนือ ภาคตะวันออกเฉียงเหนือ ภาคกลาง และภาคตะวันออก จะเกิดพายุฤดูร้อนมีพายุฝนฟ้าคะนอง ฟ้าผ่า ลมกระโชกแรง กับมีลูกเห็บตกในบางพื้นที่ และอากาศจะคลายความร้อนลง ส่วนในภาคใต้ จะมีฝนเพิ่มขึ้นและมีฝนตกหนักหลายพื้นที่ ประชาชนอาจได้รับอันตรายจากสิ่งปลูกสร้าง ป้ายโฆษณา ต้นไม้ที่ถูกพายุพัดทําลาย ถูกฟ้าผ่า และลูกเห็บได้ จึงขอให้อยู่ในที่พักอาศัยที่มั่นคงแข็งแรง หลีกเลี่ยงเข้าใกล้สิ่งก่อสร้างที่อาจเป็นอันตรายขณะเกิดพายุลมแรง เช่น ป้ายโฆษณา ต้นไม้ใหญ่ เสาไฟฟ้า รวมทั้งดูแลรักษาความอบอุ่นของร่างกาย โดยเฉพาะเด็กเล็ก ผู้สูงอายุ ผู้ป่วยเรื้อรัง มีโอกาสป่วยเป็นไข้หวัดจากสภาพอากาศ ที่แปรปรวนได้ง่าย หากได้รับบาดเจ็บหรือเจ็บป่วยฉุกเฉิน โทรขอความช่วยเหลือได้ที่หมายเลข 1669 ฟรี ตลอด 24 ชั่วโมง
ในส่วนการเตรียมการสถานบริการสาธารณสุข ขอให้หน่วยงานทุกแห่ง ทั้งสํานักงานสาธารณสุขจังหวัด สํานักงานสาธารณสุขอําเภอ และโรงพยาบาล ติดตามสถานการณ์จากกรมอุตุนิยมวิทยาอย่างใกล้ชิด และเตรียมแผนรับมือไม่ให้กระทบบริการประชาชน โดย 1.สํารวจความแข็งแรงของตัวอาคาร หลังคา ป้ายประกาศ ไฟส่องสว่าง ตัดแต่งต้นไม้ รื้อถอนป้าย สิ่งก่อสร้างที่เป็นอันตราย พร้อมซ่อมแซมให้มีความปลอดภัย ตรวจสอบระบบระบายน้ํา ทําความสะอาดรางน้ําฝนท่อระบายน้ําไม่ให้อุดตัน ขนย้ายเวชภัณฑ์เครื่องมือแพทย์ไว้ในที่สูง 2.จัดเตรียมระบบสํารองไฟ สํารองยาเวชภัณฑ์ น้ํามัน ออกซิเจน และทรัพยากรต่างๆ ที่จําเป็นต่อการจัดบริการประชาชนให้เพียงพอ และ3.เตรียมแผนการจัดบริการนอกสถานที่และแผนการเคลื่อนย้ายผู้ป่วย กรณีอาคารบริการหรือสาธารณูปโภคได้รับความเสียหายจนไม่สามารถให้บริการได้ตามแผนทางวางไว้
รัฐบาลไทย-ข่าวทำเนียบรัฐบาล-EU ชื่นชม ก.แรงงาน พัฒนางานคุ้มครองแรงงานต่อเนื่อง
วันพุธที่ 13 ธันวาคม 2560
EU ชื่นชม ก.แรงงาน พัฒนางานคุ้มครองแรงงานต่อเนื่อง
ผู้แทนอียูประจําประเทศไทย นําคณะเข้าพบ ปลัดแรงงาน พร้อมชื่นชมความพยายามและความร่วมมือของไทยในการคุ้มครองแรงงานทุกภาคส่วน
นายจรินทร์ จักกะพาก ปลัดกระทรวงแรงงาน กล่าวว่า Mrs. Luisa Ragher อุปฑูตและรองหัวหน้าคณะผู้แทนสหภาพยุโรปประจําประเทศไทย นําคณะเข้าหารือกับผู้บริหารกระทรวงแรงงานเพื่อรับฟังความคิดเห็นเพิ่มเติมจากการเจรจาหารือกรอบความร่วมมือด้านแรงงานระหว่างไทยกับสหภาพยุโรป ณ กรุงบรัสเซลล์ ประเทศเบลเยี่ยม ระหว่างวันที่ 28-30 พฤศจิกายน 2560 ที่ผ่านมา โดยได้แสดงความชื่นชมประเทศไทยที่พัฒนาความร่วมมือและมีความพยายามมาอย่างต่อเนื่องที่จะคุ้มครองแรงงานในอุตสาหกรรมประมงและขยายผลไปยังแรงงานทุกภาคส่วน ซึ่งทางกระทรวงแรงงาน ได้ชี้แจงว่า รัฐบาลไทยมีความมุ่งมั่นอย่างแท้จริงในการให้การคุ้มครองแรงงานต่างด้าวอย่างเท่าเทียมกับแรงงานไทย รวมถึงการคุ้มครองตามกฎหมายไทยและกฎหมายสากล อย่างไรก็ตาม สิ่งที่ไทยยังคงต้องการคําแนะนําและความร่วมมือจาก EU คือ องค์ความรู้ต่าง ๆ ที่จะนํามาพัฒนางานตรวจแรงงานให้มีศักยภาพมากยิ่งขึ้น
ด้าน นายอนันต์ชัย อุทัยพัฒนาชีพ รักษาราชการแทนอธิบดีกรมสวัสดิการและคุ้มครองแรงงาน (กสร.) เปิดเผยว่า ที่ผ่านมากระทรวงแรงงานได้ร่วมมือกับ ILO ในโครงการต่อต้านรูปแบบการทํางานที่ไม่เป็นที่ยอมรับในอุตสาหกรรมประมงและอาหารทะเลหรือสิทธิจากเรือสู่ฝั่ง (Ship to Shore Right) โดยได้รับการสนับสนุนจาก EU จนโครงการประสบความสําเร็จเป็นอย่างดี ในปีงบประมาณ 2560 กสร.ได้ร่วมมือกับ ILO จัดอบรมพนักงานตรวจแรงงานเพื่อพัฒนาศักยภาพ ประสิทธิภาพการตรวจแรงงาน โดยได้จัดไปแล้ว 3 รุ่น รวม 90 คน นอกจากนี้ได้จัดอบรมเจ้าหน้าที่สื่อสารภาษา หรือ ล่าม ให้มีความรู้ความเข้าใจในข้อกฎหมาย และกฎระเบียบในการตรวจแรงงาน และจะดําเนินการอย่างต่อเนื่อง ตลอดจนเพิ่มประสิทธิภาพ ศักยภาพ ให้มากยิ่งขึ้นในปีงบประมาณ 2561
รัฐบาลไทย-ข่าวทำเนียบรัฐบาล-รองนายกรัฐมนตรี เดินทางไปปฎิบัติราชการในภูมิภาค และร่วมกิจกรรมส่งเสริมการท่องเที่ยว และอนุรักษ์วัฒนธรรมของ จ.ลำปาง
วันอาทิตย์ที่ 30 กรกฎาคม 2560
รองนายกรัฐมนตรี เดินทางไปปฎิบัติราชการในภูมิภาค และร่วมกิจกรรมส่งเสริมการท่องเที่ยว และอนุรักษ์วัฒนธรรมของ จ.ลําปาง
รองนายกรัฐมนตรี เดินทางไปปฎิบัติราชการในภูมิภาค และร่วมกิจกรรมส่งเสริมการท่องเที่ยว และอนุรักษ์วัฒนธรรมของ จ.ลําปาง
วันนี้ (29 กรกฎาคม 2560) พลเอก ธนะศักดิ์ ปฏิมาประกรรองนายกรัฐมนตรี เดินทางไปปฎิบัติราชการในภูมิภาค และร่วมกิจกรรมส่งเสริมการท่องเที่ยว และอนุรักษ์วัฒนธรรมของ จ.ลําปาง
โดยรองนายกรัฐมนตรีได้เดินทางไปยังแหล่งท่องเที่ยวที่สําคัญของ จ.ลําปาง ได้แก่ อุทยานแห่งชาติแจ้ซ้อน อ.เมืองปาน จ.ลําปาง และ วัดปงสนุกเหนือ ซึ่งเป็นโบราณสถานที่เก่าแก่คู่เมืองลําปาง และเป็นธรรมสถานหนึ่งเดียวในประเทศไทย ที่ได้รับรางวัล Award of Merit จาก UNESCO เมื่อปี 2008 ซึ่งเป็นเส้นทางการอนุรักษศิลปวัฒนธรรมสถาปัตยกรรมเก่าแก่
จากนั้นรองนายกรัฐมนตรี ยังได้เข้าเยี่ยมชมบ้านป่องนัก ซึ่งเป็นแหล่งท่องเที่ยวในเขตทหาร ภายในมณฑลทหารบกที่ 32 ลําปาง เพื่อเยี่ยมชมพิพิธภัณฑ์มณฑลทหารบกที่ 32 ลําปาง
นอกจากนี้ รองนายกรัฐมนตรี ยังได้เปิดงาน “วิถีถิ่น วิถีภูษา ผืนผ้าล้านนาตะวันตก” บริเวณลานหน้าบ้านป่องนัก ซึ่งมีการแสดงศิลปวัฒนธรรม ประกอบแสงสรแสง และการแสดงโชว์ผ้าล้านนา และผ้าเมืองเหนือ
งาน “วิถีถิ่น วิถีภูษา ผืนผ้าล้านนาตะวันตก” เป็นกิจกรรมหนึ่งที่จะสร้างมูลค่าเพิ่มแก่การท่องเที่ยวเชิงวัฒนธรรม และการบริการเชิงสร้างสรรค์ให้มีคุณภาพอย่างยั่งยืน ตลอดจนเกิดการส่งเสริมสร้างสรรค์คุณค่า และความโดดเด่นของวัฒนธรรมล้านนา ซึ่งภายในงานยังมี อ.ธนิสร์ ศรีกลิ่นดี ศิลปินแห่งชาติ ได้ร่วมเป่าขลุ่ยเซรามิกลําปางในการแสดงแสงสีเสียง พร้อมทั้งมีการสาธิตผลิตภัณฑ์ผ้าล้านนาตะวันตกจากกลุ่มจังหวัดภาคเหนือตอนบน 1 ประกอบด้วย ผ้าทอดอก จ.ลําพูน , ผ้าตีนจกแม่แจ่ม จ.เชียงใหม่ , ผ้าทอผสมขนแกะ บ้านห้วยห้อม จ.แม่ฮ่องสอน และผ้าซิ่นตีนจกลายโบราณ จ.ลําปาง
รองนายกรัฐมนตรี ได้กล่าวชื่นชม จ.ลําปาง ที่ได้ขับเคลื่อนการท่องเที่ยวในพื้นที่อย่างต่อเนื่อง ประกอบกับ จ.ลําปาง มีของดีต่างๆ มากมาย ซึ่ง จ.ลําปาง ยังเป็น 1 ใน 12 เมืองต้องห้ามพลาดที่การท่องเที่ยวแห่งประเทศไทยได้คัดเลือกให้เป็นเมืองที่ต้องมาเที่ยว และห้ามพลาดด้านการท่องเที่ยว กับวิถีชีวิต และแหล่งท่องเที่ยวต่างๆ ที่มีมากมาย โดยเฉพาะด้านวัฒนธรรม ทําให้ จ.ลําปาง เป็น “เมืองที่ไม่หมุนตามกาลเวลา” ดังนั้น จึงขอชื่นชม จ.ลําปาง เนื่องจากที่ผ่านมาประชาชนชาวลําปางเป็นเจ้าบ้านที่ดีในการต้อนรับนักท่องเที่ยว ทั้งชาวไทย และชาวต่างชาติ ที่เข้ามาเที่ยวยัง จ.ลําปาง
รัฐบาลไทย-ข่าวทำเนียบรัฐบาล-รมว.ทส. ตรวจเยี่ยมและให้กำลังใจบุคลากรกรมทรัพยากรน้ำบาดาล พร้อมมอบนโยบายแก้ภัยแล้ง
วันอังคารที่ 25 กุมภาพันธ์ 2563
รมว.ทส. ตรวจเยี่ยมและให้กําลังใจบุคลากรกรมทรัพยากรน้ําบาดาล พร้อมมอบนโยบายแก้ภัยแล้ง
รมว.ทส. ตรวจเยี่ยมและให้กําลังใจบุคลากรกรมทรัพยากรน้ําบาดาล พร้อมมอบนโยบายแก้ภัยแล้ง
รมว.ทส. ตรวจเยี่ยมและให้กําลังใจบุคลากรกรมทรัพยากรน้ําบาดาล พร้อมมอบนโยบายแก้ภัยแล้ง
วันที่ 20 กุมภาพันธ์ 2563 นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม ตรวจเยี่ยมให้กําลังใจและมอบนโยบายเเนวทางการดําเนินงานให้แก่บุคลากรในสังกัดกรมทรัพยากรน้ําบาดาล โดยมีนายศักดิ์ดา วิเชียรศิลป์ อธิบดีกรมทรัพยากรน้ําบาดาล พร้อมด้วยคณะผู้บริหาร ข้าราชการ พนักงาน ให้การต้อนรับเเละรับมอบนโยบายเเนวทางในการดําเนินงาน ณ ห้องประชุม 1 ชั้น 8 อาคาร 1 กรมทรัพยากรน้ําบาดาล ดังนี้
1. ในภาวะปัจจุบันที่ประเทศไทยกําลังประสบกับปัญหาภัยแล้ง กรมทรัพยากรน้ําบาดาล มีบทบาทสําคัญที่สุดที่จะดําเนินการจัดหาแหล่งน้ําบาดาลเพื่อตอบสนองความต้องการของประชาชนในพื้นที่ทั่วประเทศ ดังนั้น เมื่องบประมาณรายจ่ายประจําปีงบประมาณ พ.ศ. 2563 ผ่านสภาผู้แทนราษฎรแล้ว กรมทรัพยากรน้ําบาดาล จะต้องเร่งดําเนินการเพื่อให้ประชาชนมีน้ําบาดาลเพื่อการอุปโภคบริโภค และน้ําบาดาลเพื่อการเกษตรโดยเร็วที่สุด และมีประสิทธิภาพมากที่สุด
2. การบูรณาการร่วมกันของกรมทรัพยากรน้ําบาดาลและกรมทรัพยากรน้ํา ซึ่งเคยให้นโยบายไปแล้วว่า เมื่อมีการจัดหาแหล่งน้ําผิวดินที่ไหน จะต้องมีการเจาะบ่อน้ําบาดาล หรือเติมน้ําลงสู่ชั้นน้ําบาดาลในพื้นที่ใกล้เคียงกัน เพื่อร่วมกันแก้ไขปัญหาความเดือดร้อนของประชาชน โดยไม่เลือกว่าจะอยู่ในเขตชลประทาน หรือนอกเขตชลประทาน
3. งานโครงการพระราชดําริ หรือโครงการที่เกี่ยวข้องกับพระบรมวงศานุวงศ์ทุกพระองค์ ต้องให้ความสําคัญที่สุด เพราะทุกโครงการล้วนทําเพื่อแผ่นดินไทย และพสกนิกรชาวไทยทั้งสิ้น
4. การทํางานทุกอย่างต้องบูรณาการเป็นภาพรวมของกระทรวงทรัพยากรธรรมชาติและสิ่งแวดล้อม โดยไม่แบ่งแยกว่างานเป็นกรมใดกรมหนึ่ง เพราะทุกภารกิจของกระทรวงทรัพยากรธรรมชาติและสิ่งแวดล้อมล้วนมีความเกี่ยวข้องเชื่อมโยงกันทั้งหมด
5. ให้สร้างความรับรู้ความเข้าใจให้เเก่ประชาชน
ในการเดินทางตรวจเยี่ยมให้กําลังใจ ครั้งนี้ รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วย นายนพดล พลเสน ผู้ช่วยรัฐมนตรีประจํากระทรวงทรัพยากรธรรมชาติและสิ่งแวดล้อม นายยุทธพล อังกินันทน์ ที่ปรึกษารัฐมนตรีว่าการกระทรวงทรัพยากรธรรมชาติและสิ่งแวดล้อม นายธเนศพล ธนบุณยวัฒน์ เลขานุการรัฐมนตรีว่าการกระทรวงทรัพยากรธรรมชาติและสิ่งแวดล้อม นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม และคณะผู้บริหารระดับสูงในสังกัดกระทรวงฯ ได้ให้กําลังใจ และเยี่ยมชมศูนย์นาคราช พร้อมทั้งปลูกต้นไม้เป็นที่ระลึกในโอกาสตรวจเยี่ยมกรมทรัพยากรน้ําบาดาล
รัฐบาลไทย-ข่าวทำเนียบรัฐบาล-รมว.ดิจิทัลฯ เยือนอิหร่าน หารือสร้างความร่วมมือด้านไปรษณีย์โทรคมนาคมและเทคโนโลยีสารสนเทศระหว่างกัน
วันอังคารที่ 8 สิงหาคม 2560
รมว.ดิจิทัลฯ เยือนอิหร่าน หารือสร้างความร่วมมือด้านไปรษณีย์โทรคมนาคมและเทคโนโลยีสารสนเทศระหว่างกัน
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอี) เดินทางเยือนสาธารณรัฐอิสลามอิหร่าน เพื่อเป็นผู้แทนนายกรัฐมนตรีเข้าร่วมพิธีสาบานตนเข้ารับตําแหน่งประธานาธิบดีอิหร่าน ของ นายฮัสซัน โรว์ฮานี (Hassan Rohani) ระหว่างวันที่ 5-7 สิงหาคม 2560 ในโอกาสนี้ยังได้ร่วมหารือทวิภาคีกับ ดร.มาห์มุด แวซี (Dr. Mahmoud Vaezi) รัฐมนตรีว่าการกระทรวงเทคโนโลยีสารสนเทศและการสื่อสารแห่งอิหร่าน โดยมีประเด็นหารือด้านการไปรษณีย์ โทรคมนาคม และเทคโนโลยีสารสนเทศระหว่างไทยกับอิหร่าน ซึ่งสองฝ่ายจะมีการลงนามในบันทึกความเข้าใจว่าด้วยความร่วมมือ (MOU) ระหว่างบริษัท ไปรษณีย์ไทย จํากัด กับ บริษัท ไปรษณีย์อิหร่าน ในเร็วๆ นี้​ อีกทั้ง รัฐมนตรีว่าการกระทรวงเทคโนโลยีฯ ของอิหร่านยังได้ตอบรับการเชิญเข้าร่วมงาน Digital Thailand Big ​Bang​ 2017 ที่จะจัดขึ้นในเดือนกันยายน 2560 ด้วย การหารือดังกล่าวมีขึ้น เมื่อวันที่ 5 สิงหาคม 2560 ณ กรุงเตหะราน ประเทศอิหร่าน
*****************************
รัฐบาลไทย-ข่าวทำเนียบรัฐบาล-แค่คลิก..ก็เช็คราคายา รพ.เอกชน ได้แล้ว!
วันพฤหัสบดีที่ 29 สิงหาคม 2562
แค่คลิก..ก็เช็คราคายา รพ.เอกชน ได้แล้ว!
..
วันนี้ เราสามารถตรวจสอบและเปรียบเทียบราคายาระหว่าง รพ.ได้ด้วยตนเอง เพียงระบุ...
ชื่อโรงพยาบาล
ชื่อยาเป็นภาษาอังกฤษ
ซึ่งเป็นไปตามประกาศ คกก. กลางว่าด้วยราคาสินค้าและบริการ ที่ให้ รพ.เอกชน ต้องแจ้งราคายา เวชภัณฑ์ และอื่น ๆ เพื่อราคายาที่โปร่งใส เป็นธรรม ให้ผู้บริโภคมีทางเลือก และได้รับการรักษาที่สมเหตุสมผล
อยากรู้ราคายา คลิกเลยhttps://hospitals.dit.go.th/app/drug_price_search.php
รัฐบาลไทย-ข่าวทำเนียบรัฐบาล-นายมุฮัมมัด บราชโชริ เอกอัครราชทูตสาธารณรัฐคอซอวอประจำประเทศไทย เข้าเยี่ยมคารวะ นายอิทธิพล คุณปลื้ม รัฐมนตรีว่าการกระทรวงวัฒนธรรม
วันศุกร์ที่ 19 มิถุนายน 2563
นายมุฮัมมัด บราชโชริ เอกอัครราชทูตสาธารณรัฐคอซอวอประจําประเทศไทย เข้าเยี่ยมคารวะ นายอิทธิพล คุณปลื้ม รัฐมนตรีว่าการกระทรวงวัฒนธรรม
นายมุฮัมมัด บราชโชริ เอกอัครราชทูตสาธารณรัฐคอซอวอประจําประเทศไทย เข้าเยี่ยมคารวะนายอิทธิพล คุณปลื้ม รัฐมนตรีว่าการกระทรวงวัฒนธรรม
วันที่ ๑๘ มิถุนายน ๒๕๖๓ เวลา ๑๕.๓๐ น.นายมุฮัมมัด บราชโชริ (H.E. Mr. Muhamet Brajshori) เอกอัครราชทูตสาธารณรัฐคอซอวอประจําประเทศไทย เข้าเยี่ยมคารวะ นายอิทธิพล คุณปลื้ม รัฐมนตรีว่าการกระทรวงวัฒนธรรม พร้อมทั้งหารือเรื่องความร่วมมือและการสนับสนุนกิจกรรมแลกเปลี่ยนวัฒนธรรมของสองประเทศผ่านหน่วยงานของกระทรวงวัฒนธรรม และหารือเรื่องแนวทางการทํางานด้านวัฒนธรรมภายใต้สถานการณ์การแพร่ระบาดและผลกระทบจากโรคติดเชื้อไวรัสโคโรนา ๒๐๑๙ (COVID-19) โดยมี นางยุถิกา อิศรางกูร ณ อยุธยา ผู้ช่วยปลัดกระทรวงวัฒนธรรม ผู้แทนสถานเอกอัครราชทูตสาธารณรัฐคอซอวอประจําประเทศไทย และเจ้าหน้าที่ที่เกี่ยวข้อง เข้าร่วมหารือ ณ ห้องรับรอง ชั้น ๗ อาคารวัฒนธรรมวิศิษฏ์ กระทรวงวัฒนธรรม
รัฐบาลไทย-ข่าวทำเนียบรัฐบาล-รัฐบาลวอนสื่อลดเสนอข่าวการปรับ ครม. ชี้เป็นการวิพากษ์วิจารณ์แบบคาดเดา อาจส่งผลเสียต่อผู้อื่น
วันเสาร์ที่ 18 พฤศจิกายน 2560
รัฐบาลวอนสื่อลดเสนอข่าวการปรับ ครม. ชี้เป็นการวิพากษ์วิจารณ์แบบคาดเดา อาจส่งผลเสียต่อผู้อื่น
รัฐบาลวอนสื่อลดเสนอข่าวการปรับ ครม. ชี้เป็นการวิพากษ์วิจารณ์แบบคาดเดา อาจส่งผลเสียต่อผู้อื่น พร้อมยืนยันเร่งรัดการทํางานอย่างฉับไว รวดเร็ว หลังเข้ารับหน้าที่เป็นทางการ แนะสังคมอดใจรอ
วันนี้ (17 พ.ย.60) พลเอก ประยุทธ์ จันทร์โอชา นายกรัฐมนตรี ได้ติดตามการนําเสนอข่าวการปรับ ครม.ผ่านสื่อแขนงต่าง ๆ โดยย้ําว่า เข้าใจดีถึงการทําหน้าที่ของสื่อ แต่ไม่อยากให้นําเสนอหรือวิพากษ์วิจารณ์จนมากเกินไป เพราะการรายงานข่าวและแสดงความคิดเห็นในขณะนี้ ล้วนอยู่บนพื้นฐานของการคาดเดา ซึ่งไม่เกิดประโยชน์และอาจบั่นทอนกําลังใจในการทํางาน รวมทั้งไม่เป็นผลดีต่อทั้งตัวรัฐมนตรี และภาพลักษณ์ของรัฐบาลโดยรวม
ทั้งนี้ นายกรัฐมนตรียืนยันว่า การเลือกตัวบุคคลมาดํารงตําแหน่งในคณะรัฐมนตรีนั้น พิจารณาด้วยตัวเอง โดยยึดหลักความรู้ความสามารถ และความเหมาะสม โดยเฉพาะกับสถานการณ์ในปัจจุบัน จึงขอให้สื่อและพี่น้องประชาชนรอติดตามประกาศอย่างเป็นทางการ ซึ่งเมื่อได้รับทราบและ ครม.ชุดใหม่เข้ารับหน้าที่แล้ว นายกรัฐมนตรีจะเร่งรัดการทํางานด้วยความฉับไว รวดเร็ว เพื่อให้สอดคล้องกับสภาพปัญหาของประเทศที่รออยู่อีกมากมาย
------------------------
สํานักโฆษก
รัฐบาลไทย-ข่าวทำเนียบรัฐบาล-รองปลัดกระทรวงดิจิทัลฯ ร่วมตรวจงานโครงการจัดให้มีสัญญาณโทรศัพท์เคลื่อนที่ และบริการอินเทอร์เน็ตความเร็วสูง ที่เชียงใหม่
วันพุธที่ 14 พฤศจิกายน 2561
รองปลัดกระทรวงดิจิทัลฯ ร่วมตรวจงานโครงการจัดให้มีสัญญาณโทรศัพท์เคลื่อนที่ และบริการอินเทอร์เน็ตความเร็วสูง ที่เชียงใหม่
รองปลัดกระทรวงดิจิทัลฯ
นาวาอากาศเอก สมศักดิ์ ขาวสุวรรณ์ รองปลัดกระทรวงดิจิทัลเพื่อเศรษฐกิจและสังคม (ดีอี) พร้อมด้วย นายมนต์ชัย หนูสง กรรมการผู้จัดการใหญ่ บริษัท ทีโอที จํากัด (มหาชน) และคณะ ร่วมตรวจติดตามงานโครงการจัดให้มีสัญญาณโทรศัพท์เคลื่อนที่ และบริการอินเทอร์เน็ตความเร็วสูงพื้นที่ Zone C+ ในพื้นที่สํานักงานและบริการลูกค้าภาคที่ 3 ณ โรงเรียนบ้านขุนแม่นาย บ้านพะแอดู ตําบลแม่ศึก อําเภอแม่แจ่ม และอําเภอแม่ออน จังหวัดเชียงใหม่ ระหว่างวันที่ 13 - 14 พฤศจิกายน 2561 เพื่อติดตามการดําเนินงานโครงการฯ และให้กําลังใจพนักงานในพื้นที่ที่ร่วมแรงร่วมใจเร่งดําเนินการงานเสา USO MB Type 2.2 สื่อดาวเทียมใช้โซล่าเซลล์ (USO1290) จุดที่ 3/4 ให้ทันกําหนดส่งมอบแก่สํานักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) พร้อมกันนี้ ทางคณะได้มอบผ้าห่มกันหนาวเสื้อผ้าและอุปกรณ์การศึกษาให้กับนักเรียนโรงเรียนบ้านขุนแม่นายโรงเรียนในพื้นที่ด้วย
*************************